สุนัขที่เลี้ยงไว้ รับวัคซีนป้องกันพิษสุนัขบ่้าตามกำหนดทุกปี เลี้ยงไว้ในบ้าน แต่เจอแมวที่ไม่รับวัคซีน เล่นด้วยกันบ่อย มีเหตุต้องนำสุนัขไปเดินเล่นแล้วมันดีใจมันเลยเผลอข่วนที่มือเป็นรอยแดงเลยรีบวิ่งไปล้างน้ำไหลผ่าน สักพักรอยข่วนแดงหายไป ผมเองรับวัคซีนกระตุ้น 2 เข็มในเดือนมกราคม 2562 (ปีที่ผ่านมา) เพราะก่อนหน้านั้นรับวัคซีนครบ 4 เข็ม เมื่อเกิดรอยข่วนแต่ตอนนี้รอยข่วนมันหายไปแล้ว ผมควรไปฉีดกระตุ้นไม่ครับ ถ้ารอ 3 - 4 วัน มันป่วยหรือมีอาการผิดปกติไป แล้วไปฉีด มันจะทันต่อการกระตุ้นภูมิได้ทันหรือป่าวครับ ขอคำแนะนำด้วยครับ
สวัสดีค่ะ โรคพิษสุนัขบ้าเป็นโรคที่เกิดจากการถูกสัตว์เลี้ยงลูกด้วยนมเช่น สุนัข แมว หนูกัด หรือไปสัมผัสสารคัดหลั่งของมันเข้าไปตรงแผลหรือเยื่อบุเช่น ในปาก โดยตรง โรคพิษสุนัขบ้าป้องกันได้ด้วยการฉีดวัคซีน 5 เข็ม และมีการกระตุ้นวัคซีนเมื่อถูกกัดซ้ำการสัมผัสที่อาจทำให้ติดเชื้อได้เช่น-ถูกข่วนหรือกัดโดยตรง มีเลือดออกจากแผล-สัตว์มาเลียตรงแผล หรือมาเลียปาก-กินเนื้อสัตว์ดิบ-แผลไปโดนเนื้อหรือเลือดสดๆของสัตว์การกระตุ้นวัคซีนพิษสุนัขบ้ากรณีถูกกัดหรือสัมผัสกับสัตว์ซ้ำนั้น ถ้าถูกกัดมาภายใน 6 เดือน จะกระตุ้น 1 เข็ม ถ้าเกิน 6 เดือนกระตุ้น 2 เข็มห่างกัน 3 วันดังนั้นควรไปกระตุ้นวัคซีนดังที่กล่าวมา หากมีรอยข่วนแดงให้เห็นดังกล่าวมา สามารถไปได้เลยไม่ควรรอให้สัตว์มีอาการผิดปกติ